tomron87/hebrew-wikipedia-sentences-corpus huggingface dataset:
אדמונד ג'ונה - איתן וורנר העיתונאי
דבי וחברתה שרה רוכבות על אופניים, ונפגעות על ידי מכונית.
שרה סובלת מפציעות קלות בלבד, אך רגלה של דבי נשברה והיא חייבת להישאר בבית החולים.
דבי מדוכאת מאוד, עד שהיא פוגשת את אבי, נער צעיר שמצבו הרבה יותר גרוע ממנה, אך שומר על גישה אופטימית.
לאחרונה נרשם מספר גדול באופן מדאיג של מקרים של הרעלת מזון, שסיבתם אינה ידועה עד כה.
דבי, תוך כדי שיחה עם מטופל בשם פופסי, מגלה את מקור המחלה.
קרובי משפחתו הקנדיים של מייק באים לבקר אותו.
בזמן שהם בפיקניק, בת הדודה רותי סובלת ממכת שמש וננשכת על ידי נחש.
דבי פוגשת מטופל בשם זאב, שעיניו נפגעו בתאונת דרכים.
כשזאב מתאר את התאונה, דבי מתמלאת מורת רוח כשהיא מבינה שהוא הנהג שפגע בה.
אלי ואורי הולכים לשחות באגם.
ללא ידיעתם, חייהם בסכנה מכיוון שהאגם מזוהם קשות.
בבית החולים, הם דנים בסכנות הזיהום עם דבי ומייק, ומחליטים לפעול למען איכות הסביבה.
רינה החלימה מאנמיה, אבל היא עצובה ומדוכאת מאוד.
דבי וחבריה רוני ויעל מעודדים את רינה על ידי הצגת הסיפור על ג'ק וגבעול השעועית.
דבי פוגשת שני ילדים בחדר המיון, דני ושרון.
דבי מדברת עם הילדים, והם מספרים מה הביא אותם לשם: דני פגע בטעות בעינו של אחיו רמי בזמן ששיחק ברוגטקה; שרון ובן דודה אריק היו בטיול במבצר עתיק (תל אפק (אנטיפטריס)), והוא נפל לתוך בור ונפצע ברגלו.
בזמן שהילדים ממתינים בקוצר רוח, רמי ואריק מקבלים טיפול רפואי בחדר המיון.
דבי החלימה לחלוטין, והיא הולכת הביתה בקרוב.
חבריה מכינים לה מסיבת פרידה.
בפרק זה מופיעה עלמה בר שני, אשר כיכבה בסדרה דן ועדנה עם גבי אוטרמן (שגילם את גבי בסדרה גבי ודבי).
בעקבות הצלחת הסדרה יצא ספר ללימוד אנגלית באותו השם, הספר מבוסס על הסדרה.
בנוסף יצאה גם קלטת שמע ללימוד אנגלית שמבוססת על התוכנית והייתה חלק מתוכנית הלימודים של משרד החינוך.
בעונה הרביעית באחד מפרקי הסדרה של "שנות ה-80" שלום צריך ללמוד אנגלית ולשם כך הוא צופה בתוכניות "Debby in Hospital", "גבי ודבי", "Here We Are" ,"Neighbours" ובתוכניות לימוד נוספות בשביל ללמוד ולהבין יותר טוב אנגלית.
Definition הוא אלבומו הרביעי של רועי הראבן והראשון שנמכר בצורה מסחרית.
אלבום זה הוא אחד משיאי הקריירה של הראבן כיוון שהוא השתמש באלמנטים אלקטרוניים חדשים.
האלבום החל כפרויקט נסיוני וכמעט נגנז, אך בדיעבד נוצר אלבום מוצלח שאף יוצא למספר מדינות באירופה.
האלבום, ששווק עם הסיסמה Definition - Write it down, כולל בתוכו אלמנטים סימפולים רבים של קטעים משירים ישנים.
הוא אף מכיל קטעים אלקטרוניים רבים, כמו Christ ו-Lib, שמתאימים לסגנון הדיסקו.
רצועות אחרות, כמו "Heart" גובלות בסגנון הפסיכדלי.
לאחר השקת הדיסק אמר הראבן: "האלבום כולו, Definition, עוסק בטבע החומר, וגם בטבע הרוח.
תשע הרצועות שבתוכו הן מסע בעולם החומר והרוח הזה.
כל רצועה מייצגת פן אחר של החומר ושל הרוח.
הרצועה החשובה באלבום היא Heart, שכן היא נושאת בתוכה את הצופן המלא שמאחוריו התגבש האלבום כולו.
התעלומה, הרצון לפענח, החסר והשלם".
האלבום יצא בהפקה מושקעת, בצורה של Digipack, הוא קצר יחסית, תשע רצועות בלבד, אך כולל את הסינגל "פליטי החיים", שזכה להשמעות ספורות ברדיו בתוכנית "רוק בישראל" עם יואב קוטנר בגל"צ, וב-88 FM על ידי אהוד מנור.
רועי הראבן - שירה, קלידים, מילים ולחן.
אדי סלוטניצקי - עיצוב עטיפה.
Definitely Maybe הוא אלבומם הראשון והידוע של להקת אואזיס.
האלבום יצא ב־1994. האלבום זכה לביקורות חיוביות ונהפך לאלבום הבכורה הנמכר ביותר בכל הזמנים באותה עת עד שארקטיק מאנקיז שברו את השיא עם אלבומם Whatever People Say I Am, That's What I'm Not.
האלבום נכנס היישר למקום הראשון במצעד הבריטי, דבר שהיה חסר תקדים ללהקת אינדי מחברה עצמאית שהחזיקה בתקציב פרסום אפסי.
האלבום היה לסנסציה מיידית כשנבחר לאלבום הטוב ביותר הכל הזמנים שבוע אחד בלבד אחרי צאתו.
הסגנונות המוזיקליים שבהם מתאפיין האלבום הם רוקנ'רול, רוק אלטרנטיבי, בריטפופ ובריטיש טראד רוק.
ב-2004, יצא גם DVD לסיבוב ההופעות של האלבום, בו חברי הלהקה מנתחים את כל שירי האלבום ואת הסגנון בו הוא התאפיין.
ה-DVD נבחר לטוב ביותר של שנת 2004.
בשנת 2020 מגזין הרולינג סטון דירג האלבום במקום ה-217 ברשימת 500 האלבומים הטובים ביותר בכל הזמנים.
כל השירים נכתבו על ידי נואל גלאגר ובוצעו על ידי אחיו, ליאם.
כחלק מקמפיין שנקרא "Chasing The Sun" ומתוכנן לכלול את שני אלבומי הלהקה הבאים אחריו, שוחררה ב-19 במאי 2014 מהדורת דלוקס של האלבום המקורי מחודש, ארוז עם שני דיסקים הכוללים חומרים נוספים שלא ראו אור, כגון ביצועי דמו של שירי האלבום וגרסאות מהופעות חיות.
בנוסף, הוצעה למכירה גם מהדורה מוגבלת של קלטת
Degradation Trip הוא אלבום הסולו השני של הגיטריסט של אליס אין צ'יינס, ג'רי קאנטרל.
האלבום יצא חודשיים לאחר מותו של ליין סטאלי מסיבה משוערת של מנת יתר ומוקדש לו.
מנגנים בו בין השאר המתופף של פיית' נו מור לשעבר, מייק בורדין, הבסיסט של מטאליקה, רוברט טרוחיו, והגיטריסט של קווינסריק, כריס דגארמו.
האלבום כולל מספר שירים שנכתבו כתוצאה ממותו של סטאלי, כשרשימת השירים לאלבום כמעט ונחתמה.
האלבום יצא בגרסה של אלבום כפול בנובמבר 2002 עם 11 שירים נוספים.
השיר "Psychotic Break" פותח את האלבום ("אני חש בהתפרצות פסיכוטית מתקרבת...
רושם בגיר את חבריי המתים ואהוביי שהלכו מזמן.
ללא מטרה, מקלל את כשרוני ומקווה שלעולם לא תדע").
Deep Purple ("דיפ פרפל") הוא אלבומה השלישי של להקת הרוק הבריטית דיפ פרפל, שיצא ב-1969. האלבום הוא האחרון שיצא עם ההרכב המקורי של הלהקה, עם השתתפותו של הזמר המקורי רוד אוונס.
למרות שבחי המבקרים שראו בו אלבום פורץ דרך, הקהל באמריקה ובבריטניה קיבל את האלבום בקרירות ולא באהדה כמו באלבומיהם הקודמים, "The Book of Taliesyn" ו-"Shades of Deep Purple".
האלבום הוקלט באולפני "De Lane Lea Studios" שבלונדון.
ההקלטות נערכו תחת לחץ מפני שהלהקה כמעט ולא מצאה זמן בין כל סיבובי ההופעות המרובים שערכה.
חברי הלהקה התעקשו ליצור חומר מקורי, ולמעשה זהו האלבום הראשון שלהם שמלבד שיר אחד, כולו חומר מקורי, בניגוד לשני האלבומים הקודמים שכללו יותר קאברים.
צליל האלבום כבד ונוקשה יותר מאלבומיהם הקודמים, ומכיל השפעות של בלוז רוק, רוק מתקדם ומוזיקה קלאסית.
השיר "Lalena" הוא גרסת הכיסוי היחידה באלבום.
את השיר כתב דונובן שנה קודם.
השיר "April" הוא השיר המורכב ביותר באלבום והוא גם השיר שסוגר את האלבום.
השיר הוא יצירה בת 12 דקות, המושפעת ממוזיקה קלאסית, רוק כבד ורוק מתקדם.
היא מכילה סולואים ממושכים של אורגן, גיטרה חשמלית, כלי נשיפה וקטעי תזמורת.
רבים מחשיבים את היצירה כאחת מהטובות ביותר שיצרה הלהקה אי פעם.
ההצלחה המסחרית של הלהקה בארצות הברית חלחלה לבסוף גם לבריטניה, והפופולריות של הלהקה עלתה במולדתם: מגזינים רבים החלו לכתוב אודותיהם, והתקבלו בקשות רבות להופעות.
למרות זאת, האלבום התקבל בארצות הברית ובבריטניה בקרירות יחסית והצליח פחות מאלבומיהם הקודמים.
מבחינה ביקורתית, האלבום שובח על ידי מבקרי מוזיקה רבים.
ברוס אדר (Bruce Eder) מאתר Allmusic כתב על האלבום: "זהו אלבום שניתן לשבת ולהאזין לו שלוש פעמים ברציפות, גם אלו שלא נמנים עם מעריצי דיפ פרפל...
מדובר באחד מאלבומי הרוק המתקדם המרעננים ביותר אי פעם".
מעריצים מחשיבים את האלבום כאחד הייחודיים והטובים ביותר שהקליטה הלהקה לאורך הקריירה שלה.
על שער האלבום, מופיע קטע מתוך ציורו של הירונימוס בוש, "גן התענוגות הארציים".
(בו נשתלה תמונה של חברי הלהקה) חברת התקליטים נתקלה בקשיים עם הציור שכן הוא נתפס באופן שגוי בארצות הברית כאנטי־דתי, ובו אירועים לא מוסריים, ובכך נדחו התקליטים על ידי חנויות תקליטים רבות.
הציור המקורי צויר בצבע אבל הוא מופיע בשחור-לבן על גבי העטיפה הסופית.
זאת בגלל שגיאת הדפסה שקרתה בטעות בעת הדפסת הפריסה המקורית, הלהקה התלהבה מאיך שנראתה העטיפה בשחור-לבן, ובחרה לשמור עליה כך.
קטע נוסף מאותו ציור של בוש (בצבע) שימש כעטיפת אלבום שנתיים קודם לכן על ידי הלהקה "Pearls Before Swine" באלבום הבכורה שלה, שנקרא "Nation Nation Underground".
ג'ון לורד - קלידים, אורגן וקולות רקע
ניק סמפר - גיטרה בס וקולות רקע
Deep Purple In Rock הוא אלבומה הרביעי של להקת הרוק הבריטית דיפ פרפל שיצא לאור ביוני 1970 והוא הראשון של הרכבה השני והקלאסי של הלהקה.
האלבום הוא אחד המוצלחים של הלהקה, והיווה פריצת דרך מסחרית באירופה והגיע למקום ה-4 במצעד הבריטי, שם נותר במשך חודשים.
האלבום גם לווה במסע הופעות מוצלח במיוחד.
האלבום נחשב לאחד החשובים ביותר בז'אנר הרוק הכבד, ובעל תרומה חשובה בהתפתחותו.
לאחר יציאת האלבום Concerto for Group and Orchestra, ניסה ריצ'י בלקמור להוביל את הלהקה לכיוון "כבד" יותר, באומרו: "פשוט הבנתי שאם לא אעשה משהו, נצטרך לנגן עם תזמורות לנצח!".
עבודותיה המוקדמות של הלהקה נעו בין יצירות פסיכדליות ורוק כבד לבין תזמורות והשפעות ממוזיקה קלאסית.
אלבומיה הקודמים כללו גם גרסאות כיסוי מאמנים שונים, ביניהם מהביטלס ומניל דיימונד.
סגנון האלבום הזה היה שונה בכך שהוא מכיל שירים כבדים ומחוספסים הרבה יותר, עם דגש על "רוק כבד" מאשר "רוק פסיכדלי".
האלבום חף מגרסאות כיסוי, וכל השירים בו נכתבו על ידי חמשת חברי הלהקה.
השירים באלבום, בפרט השיר Child in Time, זכו לפרסום רב במשך השנים, וחלקם נחשבים כיום לקלאסיקות רוק.
השיר "Black Night", שיצא כסינגל, לא נכלל באלבום, אלא הודפס כתקליט נפרד.
השיר זכה להצלחה רבה, והגיע למקום השני במצעד הבריטי - המקום הגבוה ביותר אליו הגיעה הלהקה אי פעם.
ב-1995 יצא השיר במהדורת יום השנה ה-25 של האלבום.
עטיפת האלבום היא פרודיה על הר ראשמור.
השיר הוא מעין מחווה לשירי רוק אנד רול מוקדמים, ולשורשי הרוק.
השיר מכיל אזכורים לשירים שבוצעו בין היתר על ידי ריצ'רד הקטן, אלביס פרסלי וצ'אק ברי.
השיר מאופיין בעיקר ב"דו-שיח" בין הגיטרה של בלאקמור לקלידים של לורד.
מאפיין נוסף של השיר הוא צעקותיו של גילן בסיומו של כל בית.
מאוחר יותר, בשנת 1998, הוקלט השיר מחדש והוא מופיע באלבום " Abandon".
שיר רוק כבד פשוט בעל שלושה אקורדים מרכזיים, הכולל סולו גיטרה לחוד וסולו קלידים לחוד, בניגוד לשני השירים הראשונים המאופיינים במעין "דו-שיח" בין בלאקמור ללורד.
השיר מעולם לא בוצע בהופעה חיה.
שיר בעל ריף כבד ומתכתי, הכולל סולו גיטרה בסגנון בלוז רוק.
תוכן השיר מדבר על אהבה נכזבת, והוא איטי ומלודי יותר משאר שירי האלבום.
השיר נפתח בבס ליין של גלובר, וממשיך עם שני אקורדים חזקים לאורך כל השיר.
לדבריו של רוג'ר גלובר, השיר קיבל השראה מהבס-ליין של גרסתו של ריקי נלסון לאריה המפורסמת של האחים איירה וג'ורג' גרשווין Summertime.
השיר, ששוחרר כסינגל, זכה להצלחה אדירה, וכבש את המצעדים.
השיר אף זכה לגרסאות כיסוי רבות ביניהם על ידי מטאליקה, ברוס דיקינסון, דייסייד, ועוד רבות.
האלבום זכה להצלחה מסחרית רבה, והיה לאחד המוצלחים ביותר בתולדותיה.
הסינגל "Black Night" זכה להצלחה עצומה במצעדים, ובין היתר הגיע למקום השני במצעד הבריטי ("UK Singles Chart") של 1970. האלבום הגיע למקומות נאים (חלקם למקום הראשון) במצעדי הרדיו ברחבי העולם.
בארצות הברית בלבד נמכר האלבום בכחצי מיליון עותקים,
"in Rock" נחשב לאחד האלבומים החשובים בז'אנר ההבי מטאל בכל הזמנים, בהיותו אלבום שהכיל קטעי נגינה חדשניים ופורצי דרך בתחום הרוק הכבד, והשפעתו בז'אנר איננה ניתנת לערעור.
אתר Allmusic הגדיר את האלבום "אחד מהאלבומים שהגדירו את ה'הבי מטאל'".
אתר ynet דירג את האלבום במקום השני ברשימת "15 האלבומים הגדולים של המטאל".
מגזין\אתר מדינה שבח שנה דירוג !Kerrang בריטניה 100 אלבומי המטאל הטובים בכל הזמנים 1989 15 Guitarist בריטניה 50 אלבומי הגיטרה המשפיעים ביותר בכל הזמנים 1994 8 Q בריטניה 50 האלבומים הטובים ביותר של שנות ה-70 1998 48 Kerrang!
בריטניה 100 האלבומים הבריטיים הטובים ביותר אי פעם 2005 56 Classic Rock בריטניה 100 האלבומים הבריטיים הטובים בכל הזמנים 2006 13
ג'ון לורד - קלידים, אורגן
Deinococcus radiodurans (בעבר נקרא Micrococcus radiodurans), חיידק אקסטרמופיל והאורגניזם בעל החסינות הגבוהה ביותר נגד קרינה.
בעוד שמינון של 10 גריי מספיק להרג אדם, ומינון של 60 גריי מספיק להרג כל התאים בתרבית חיידקי E.
radiodurans מסוגל לשאת מינון מיידי של עד 5,000 גריי בלי לאבד את יכולת הקיום, ועד 15,000 גריי עם 37% שרידות.
החיידק מסוגל לשרוד תנאי חום, קור, יובש, ואקום וחומצה, ועקב זאת הוא ידוע כחיידק פוליאקסטרמופיל (polyextremophile), בעל עמידות ליותר ממצב קיצוני אחד.
מספר מינים נוספים בסוג זה תוארו, והם קשורים לחיידקים חסיני חום כגון Thermus; הקבוצה קרויה לפיכך Deinococcus-Thermus.
radiodurans התגלה ב-1956 על ידי ארתור אנדרסון בתחנת ניסויים חקלאיים באורגון.
בניסויים שנערכו כדי לקבוע האם ניתן לעקר מזון משומר באמצעות מינונים גבוהים של קרינת גמא, נחשף בשר למינוני קרינה שנחשבו כמסוגלים להרוג כל צורת חיים מוכרת, ואולם לאחר מכן התקלקל הבשר.
מן הבשר בודד החיידק D.
Deinococcus radiodurans משיג את עמידותו לקרינה הודות לכך שהוא מחזיק מספר עותקים של הגנום שלו והודות למנגנוני תיקון דנ"א מהירים.
לרוב מתקן החיידק שברים בכרומוזומים שלו תוך 12–24 שעות בתהליך דו-שלבי.
ראשית מחבר החיידק מחדש כמה קטעי כרומוזומים בתהליך הקרוי single-strand annealing .
בשלב השני חלבון מתקן שברים בשני הגדילים באמצעות רקומבינציה המולוגית .
בשל "קשיחותו" זכה לכינוי "קונאן החיידק" (בעקבות קונאן הברברי).
שאלה שעלתה ביחס ל-Deinococcus radiodurans היא כיצד יכולה הייתה להתפתח יכולת עמידות כה טובה נגד קרינה.
רמות של קרינת רקע טבעית נמוכות מאוד, ברוב המקומות במידה של 0.4mGy לשנה ובמקום בו ידועה קרינת הרקע הגבוהה ביותר, גוארפארי שבברזיל הקרינה מגיעה ל-175mGy בלבד לשנה.
עם רמות קרינה כה נמוכות המופיעות בטבע, בלתי סביר שאורגניזמים יפתחו מנגנונים מיוחדים למניעת השפעות קרינה במינון גבוה.
ואלרי מטימור וג'ון בטיסטה מאוניברסיטת לואיזיאנה שיערו כי העמידות בפני קרינה של Deinococcus radiodurans היא תוצאת לוואי של מנגנון להתמודדות עם יובש תאי ממושך.
כתמיכה להשערה, הם ערכו ניסוי שבו הראו כי מוטנטים של החיידק אשר רגישים במיוחד לפגיעה מקרינה מייננת, הם גם רגישים מאוד לפגיעה מייבוש ממושך, בעוד שזן הבר בעל עמידות משני גורמים אלו.
מייקל דאלי מאוניברסיטת השירותים המזוינים של מדעי הבריאות (USUHS) שיער כי החיידק משתמש במנגן כדי להגן על עצמו מפגיעת קרינה.
קבוצת חוקרים מהמחלקה לכימיה אורגנית במכון ויצמן גילתה בעזרת ניתוח סריקות במיקרוסקופ אלקטרוני שהדנ"א ב-D.
radiodurans ארוז היטב במבנה דמוי טבעת שייתכן שמאפשר תיקון דנ"א ביתר קלות.
אחד השימושים האפשריים בחיידקי Deinococcus מהונדסים גנטית הוא עיכול ופירוק ממסים ומתכות כבדות, במיוחד באתרים רדיואקטיביים.
הגן החיידקי mercuric reductase הועבר מ-Escherichia coli אל Deinococcus כדי לסלק יוני כספית המצויים לעיתים קרובות בפסולת רדיואקטיבית הנוצרת בתעשיית הנשק הגרעיני.
חוקרים אלו פיתחו זן חדש של Deinococcus, הזן המהונדס מסוגל לטהר גם רעלי כספית וגם שיירי טולואן הנמצאים באתרי פסולת רדיואקטיבית מעורבת.
Defense Update הוא מגזין מקוון לאמצעי לחימה היוצא לאור על ידי חברת Lance&Shield בע"מ הישראלית.
המגזין נוסד בשנת 1978 על ידי סא"ל במיל' דוד אשל.
הוא היה המגזין הבינלאומי הראשון לענייני הגנה שמקורו בישראל וכן המגזין הראשון מסוגו שיוצא לאור באופן פרטי.
העורך הראשי הוא תמיר אשל.
בשנות השמונים, היה המגזין בשיא הצלחתו ופורסם במקביל בארבע שפות (עברית, אנגלית, גרמנית וצרפתית).
תחומי הכיסוי כוללים מערכות קרקעיות ימיות ואוויריות, שו"ב, מערכות ביון, מערכות חי"ר, שיטות לוחמה (תו"ל), כלי רכב מוגנים, מערכות לוחמה עתידיות, כלים בלתי מאוישים, רובוטיקה, תחמושת מדויקת וכן אנליזות של טרנדים מודרניים בטקטיקות לחימה.
Dehumanizer הוא אלבומה השישה עשר של להקת ההבי מטאל הבריטית בלאק סבאת' שיצא לאור ביוני 1992. אלבום זה הוא הראשון בו השתתף הזמר רוני ג'יימס דיו כסולן מאז Mob Rules שיצא ב-1981, שלאחריו עזב את הלהקה.
כמו כן, באלבום זה חזר ללהקה הבסיסט המקורי של הלהקה גיזר באטלר והמתופף וייני אפיק (דיו, Heaven & Hell).
האלבום הוקלט באולפני "Rockfield Studios" שבויילס.
הסשנים לאלבום התקיימו בהשתתפותו של המתופף קוזי פאוול, אולם בעקבות תאונת רכיבה שעבר, תפס וייני אפיק את מקומו כנגן באלבום.
בתחילה הביע דיו את רצונו להחליף את פאוול בסימון רייט, שהיה חבר בין היתר בלהקת AC/DC ולהקתו של דיו עצמו, אך באטלר ואיומי דחו את רצונו.
הזמר טוני מרטין הצטרף לחברי הלהקה במהלך הקלטות האלבום למספר ימים, אך לא השתתף באלבום.
מבחינה מוזיקלית, האלבום הוא אחד הכבדים שהוציאה בלאק סבאת', והתיפוף בו הוא אגרסיבי ביחס לשאר אלבומי הלהקה; דוגמה טובה לסגנון התיפוף העצמתי ניתן למצוא בשיר הפתיחה "Computer God".
נושאי השירים עוסקים באינדיבידואליזם וחיים לאחר המוות; כמו כן, האלבום מכיל טקסטים המביעים סגידה למחשב.
האלבום הצליח מבחינה מסחרית; במצעד בילבורד 200 הגיע האלבום למקום ה-44.
כל השירים נכתבו על ידי טוני איומי, רוני ג'יימס דיו וגיזר באטלר
|כותרת=רצועת בונוס מהסרט עולמו של ויין במהדורה האמריקאית
מבצעיםחברי הלהקהטוני איומי - גיטרה
רוני ג'יימס דיו - שירה
וייני אפיק - תופיםמשתתפים נוספים'''
ריינהולד מק - הפקה מוזיקלית
Deep Silver היא חברת פיתוח והפצת משחקי וידאו גרמנית וחברת הבת של חברת Koch Media הגרמנית.
מאז הקמתה ב-2002, Deep Silver הפיצה והשתתפה בהפצות של מספר כותרים מפורסמים.
בסה"כ, החברה הפיצה למעלה 200 משחקים.
משחקים שהופצו על ידי החברה
Dehomag (ראשי תיבות בגרמנית של Deutsche Hollerith-Maschinen Gesellschaft mbH - חברת מכונות הולרית' הגרמנית) הייתה חברה לציוד לעיבוד נתונים באמצעות כרטיסים מנוקבים.
הרמן הולרית' היה סטטיסטיקאי אמריקני ממוצא גרמני, שפיתח בסוף המאה ה-19 מכונת טבולציה (Tabulating machine - מכונה מכנית-חשמלית לסכימה והדפסה של נתונים) מבוססת כרטיסי ניקוב.
המכונות של הולרית' שימשו לעיבודי נתוני מפקד האוכלוסין של ארצות הברית, ממשלות נוספות, חברות ביטוח ועוד.
וילי היידינגר רכש זכות להשתמש בפטנטים של הולרית', והקים בברלין, בשנת 1910, את חברת Dehomag.
בשנת 1911 התמזגה החברה של הולרית' עם חברות אחרות, לחברה בשם CTR.
בשנת 1923 רכשה CTR, בהנהלתו של תומאס ווטסון, 90% מהבעלות על Dehomag.
בשנת 1924 שינתה CTR את שמה ל-IBM.
חברת Dehomag פעלה בגרמניה גם לאחר עליית הנאצים לשלטון, והמשיכה לספק ציוד לעיבוד נתונים לממשל הנאצי.
ממשלת גרמניה הנאצית השתמשה במכונות ניקוב הכרטיסים שקיבלה דהומאג עוד טרם אירועים אלימים כמו ליל הבדולח כדי להתחקות אחר יהודים ומתנגדי משטר.
המכונות אפשרו לממשלה ולגסטפו לחפש במאגרי מידע במהירות וביעילות בגרמניה וגם ברחבי אירופה הכבושה כדי לאתר ולעצור את הקורבנות ובכך תרמו לשואה .
יו"ר הדירקטוריון של החברה היה וילי היידינגר ומנכ"ל החברה היה הרמן רוטקה.
לפני מלחמת העולם השנייה, המנכ"ל דיווח ישירות לנשיא יבמ תומאס ג'יי ווטסון בניו יורק.
חברות בארצות הברית ניהלו עסקים ישירות עם גרמניה עד לדצמבר 1941 אז נכנסה ארצות הברית למלחמה.
תומאס ווטסון אף קיבל את מדליית מסדר העיט הגרמני בישיבת ה-ICC בברלין ב-1937. עם זאת, לאחר ליל הבדולח ב-1938 ווטסון רצה להרחיק את עצמו ואת IBM מגרמניה, אך שוכנע שלא לעשות זאת על ידי מזכיר המדינה האמריקני קורדל הול והוא ויתר על הרעיון עד אביב 1940.
בשנת 1934 התמזגה Dehomag עם חברת אופטימה - חברה בת נוספת של IBM.
בשנת 1939 העסיקה החברה 2,500 עובדים בשני מפעלים בגרמניה.
בזכות מעמדה כמעין מונופול הייתה החברה רווחית ביותר.
בין השאר סיפקה ציוד למפקד האוכלוסין ברייך השלישי שנערך ב-1939, שבו נרשם גם המוצא של התושבים, ובכלל זה הכנתה של רשימת היהודים.
בשנת 1941, לאחר שארצות הברית הכריזה מלחמה על גרמניה הנאצית, נחשבה Dehomag לרכוש אויב, ומונתה לה ועדה מפקחת.
בשנת 1943 מונה הרמן פלינגר, ממשרד הכלכלה הנאצי למנכ"ל החברה, והדיח את היידינגר.
IBM ניו יורק הקימה חברת בת ייחודית בשטח הגנרלגוברנמן, Watson Business Machines, כדי להתמודד עם תנועת הרכבות שם במהלך שואת יהודי פולין.
ההכנסות מהשכרת המכונות הועברו על ידי הנאצים דרך ז'נבה ל-IBM ניו יורק.
משרד התחבורה הגרמני השתמש במכונות IBM שהיו תחת חברת הבת שבשליטת ניו יורק שהוקמה בוורשה, ולא בחברה הבת הגרמנית.
החברה הפעילה מתקן להדפסת כרטיסי ניקוב ליד גטו ורשה .
כרטיסי הניקוב נשאו את הסימונים של חברת הבת הגרמנית Dehomag.
ליאון קז'מיניצקי, שהיה השורד האחרון מהמעורבים בניהול התחבורה ברכבת לאושוויץ וטרבלינקה, אמר שידע שמכונות הניקוב אינן גרמניות, שכן התוויות עליהן היו באנגלית.
עם תום מלחמת העולם השנייה חזרה IBM לפעול בגרמניה, ובשנת 1949 קיבלה את כל נכסיה המוקפאים של החברה, ובהם הרווחים שצברה בזמן המלחמה.
בשנת 2001 יצא לאור ספרו של העיתונאי אדווין בלאק, IBM and the Holocaust: The Strategic Alliance between Nazi Germany and America's Most Powerful Corporation, שבו האשים בלאק את IBM כי סיפקה ציוד ושירותים לגרמניה הנאצית, אך לטענת IBM היא איבדה את השליטה בחברת Dehomag לפני מלחמת העולם השנייה.
דִירְהַאנְטֶר היא להקת אינדי-רוק אמריקנית מאטלנטה, ג'ורג'יה שנוסדה בשנת 2001. בלהקה חברים בְּרֶדְפוֹרד קוֹקס (קולות, גיטרה, קלידים), מוֹזס אָרצ'וּלֶטָה (תופים), לוֹקֶט פּאנְדְט (גיטרה, קולות) וג'וֹש מקיי (בס).
הלהקה הוקמה על ידי קוקס וארצ'ולטה, והליין-אפ היציב הראשון שלה כלל את הגיטריסט קולין מי והבסיסט ג'אסטין בוסוורת'.
לאחר שהקליטו אלבום EP משותף עם ההרכב Alphabets, בוסוורת' נפטר כתוצאה מפציעת ראש שספג במהלך תאונת סקייטבורדינג.
מותו השפיע על הקלטת אלבום האולפן הראשון של הלהקה (2005) Turn It Up Faggot כאשר גו'ש פובר מילא את התפקיד הריק של הבסיסט.
לאחר יציאת האלבום קוקס ביקש מחבר ילדותו, לוקט פאנדט, להצטרף לדירהאנטר כגיטריסט השני וכזמר חלקי.
אלבומם הבא של הלהקה שהוקלט ביומיים, (2007) Cryptograms, שילב בין סגנון האמביינט לבין שירי אינדי-רוק.
Fluorescent Grey, אלבום ה-EP הבא שלהם יצא לאור כעבור זמן קצר.
בעיצומו של סיבוב ההופעות שנערך עבור שני אלבומים אלה, מי עזב את דירהאנטר בעקבות חוסר הסכמה על לוח הזמנים של הלהקה, אך שב והצטרף זמן לא רב לאחר מכן.
דירהאנטר הוציאו שני אלבומי אולפן, Microcastle ו-.Weird Era Cont בשנת 2008. שני האלבומים הוקלטו ללא השתתפותו של מי, שעזב בפעם השנייה והאחרונה.
הלהקה גייסה לשורותיה חברת תיכון של קוקס, וויטני פטי, בתור מחליפתו בזמן סיבובי ההופעות.
את אלבום האולפן הרביעי שלה, (2010) Halcyon Digest שזכה לביקורות משבחות, הקליטה הלהקה כרביעייה עם המפיק בן ה.
בשנת 2012, העזיבה של הבסיסט הוותיק פובר הטילה את עתיד הלהקה בספק.
קוקס, פאנדט וארצ'ולטה התארגנו עם חברים חדשים, הבסיסט ג'וש מקיי והגיטריסט פרנקי ברויאלס, כדי להקליט את (2013) Monomania, אלבום בעל השפעות גאראג' רוק.
בשנה העוקבת, קוקס נפגע בתאונת דרכים קשה שהשפיעה רבות על אלבום האולפן השביעי של הלהקה, (2015) Fading Frontier.
דירהאנטר תיארו עצמם כלהקת "אמביינט פאנק", אף על פי שהם משלבים מנעד רחב של סגנונות כגון נויז רוק, גאראג' רוק, ארט רוק, שוגייז, פוסט-פאנק וגם אלמנטים השאובים מן הפופ.
הלהקה הוקמה בשנת 2001 על ידי הזמר ברדפורד קוקס והמתופף והקלידן מוזס ארצ'ולטה.
השם דירהאנטר הגיע מהתעניינות הלהקה בסדרת משחקי ארקייד בעלי אותו שם.
אל הלהקה הצטרף קולין מי, אותו קוקס פגש בזמן שמי גר באטלנטה עם חברים מההרכב Black Lips.
ב-2004 הבסיסט הראשון של הלהקה, ג'אסטין בוסוורת', נפטר מפציעת ראש שקיבל בתאונת סקייטבורדינג.
הוא הופיע רק ביצירה אחת של דירהאנטר, Deerhunter/Alphabets Split, אלבום EP שיצא טרם לאלבום הבכורה של הלהקה.
ג'וש פובר, חבר בהרכב הפאנק מאטלנטה Electrosleep International, תפס את תקן הבסיסט.
המוות של בוסוורת' השפיע על הסאונד של האלבום הראשון של דירהאנטר, Turn It Up Faggot, עליו קוקס הצהיר שהוא תוצאה של הרבה שליליות.
לאחר ש-Turn It Up Faggot יצא, ביקש קוקס מחברו הטוב ביותר מהתיכון, לוקט פאנדט, להצטרף ללהקה.
הלהקה, כעת עם סאונד הגיטרה מלא הריוורב של פאנדט, יצאה לסיבוב הופעות, כאשר היא חולקת הופעות עם הרכבים כמו Lightning Bolt ו-Gang Gang Dance.
סיבוב ההופעות נחתם בסשן הקלטות בניו יורק בניהולה של זמרת הפולק הידועה סמארה לובלסקי.
ההקלטות לא הניבו חומרים בהם ניתן להשתמש בעקבות חילוקי דעות עם לובלסקי ובעקבות מצבו הנפשי והפיזי של קוקס באותו הזמן.
קוקס ציין שהוא החזיק מתחת למיטתו עותק של ההקלטות על גבי דיסק שלגביו ציין שאיש לא ישמע אותו לעולם.
בניגוד להצהרתו של קוקס, קטעים מאותן ההקלטות פורסמו מאוחר יותר בבלוג של הלהקה להורדה חופשית.
הלהקה חזרה לאולפן בו הקליטו את אלבומם הראשון בפאתי את'נס, ג'אורג'יה והחליטו לתת הזדמנות נוספת להקלטת אלבומם השני.
ההחלטה הזו נבעה בחלקה מעצה שקיבלו מההרכב Liars שעודדו אותם להקליט בשנית.
בנובמבר 2005 הספיקו ללהקה יומיים בלבד כדי להקליט את אלבומם השני Cryptograms.
האלבום יצא לאור על ידי חברת התקליטים Kranky בינואר 2007. האלבום חשף סאונד מרוכך ומופנם יותר של הלהקה.
כמו באלבומם הראשון, גם Cryptograms כלל הקדשה בהערות האלבום, הפעם עבור חבר של קוקס, בראדלי איירה האריס, מכור להרואין שנפטר ב-2005.
ב-8 במאי 2007 הוציאה הקבוצה את Fluorescent Grey EP, שהוקלט ביולי 2006. באותו החודש, הלהקה הוציאה את הסינגל "Whiryball 7, שהיה זמין אך ורק ב-Criminal Records, חנות תקליטים באטלנטה.
הסינגל שימש גם ככרטיס כניסה למופע.
ב-29 באוגוסט 2007 הפכה הקבוצה לרביעייה בעקבות עזיבתו של הגיטריסט קולין מי.
מי טען שעזב משום שלא יכול היה להגיע לשתי הופעות שכבר הוזמנו מראש, דבר שנחשב כלא מקובל עבור חלק מחברי הלהקה.
מי הצטרף ללהקה אחרי סתיו 2007 לסיבוב הופעות אירופאי.
דירהאנטר תרמו את השיר "After Class" ל-Living Bridge, אלבום אוסף שהוכן על ידי חברת התקליטים Rare Book Room Records.
השיר הוקלט באותו האולפן בו ניסתה הלהקה בעבר להקליט את אלבומה השני.
הם חזרו לאולפן ההקלטות של Rare Book Room באפריל 2008 כדי להקליט את "Oh, It's Such A Shame", גרסת כיסוי ל-Jay Reatard שיצאה כסינגל משותף עם ריאטרד עצמו שיקליט גרסת כיסוי לשיר מ-Fluorescent Grey.
באותו החודש הם הקליטו את אלבומם הבא Microcastle.
טרם להכרזה על תאריך יציאה לאלבום, הלהקה המשיכה בסיבוב הופעות, כשבתאריך אחד הם פתחו עבור The Smashing Pumpkings ובמספר תאריכים פתחו עבור Nine Inch Nails.
האלבום השלישי של הרביעייה Microcastle תוכנן לשחרור ב-27 באוקטובר 2008 אף על פי שהוא נעשה זמין דרך רשתות שיתוף קבצים כבר בסוף מאי.
בניסיון לתגמל מעריצים שחיכו לתאריך היציאה הרשמי, הקבוצה התאספה מחדש כדי להקליט אלבום עם חומרים חדשים, .Weird Era Cont, אלבום שלאחר מכן דלף גם כן טרם ליציאתו הרשמית.
עם זאת, Microcastle הצליח להתייצב במקום 123 במצעד Billboard 200, הישג ראשון מסוגו עבור דירהאנטר.
קולין מי עזב שוב את הלהקה והוחלף על ידי חברת תיכון של קוקס, וויטני פטי.
בזמן סיבוב ההופעות של Microcastle בבריטניה, קוקס הזמין ערב באולפן והקליט את מה שיהיה הקלטת On Platts Eyott.
הקלטת שוחררה בשתי מהדורות של 100 עותקים בכל אחת.
מהדורה של קלטות ורודות ניתנה לזוכים בתחרות של חברת התקליטים של קוקס, ומהדורה של קלטות כתומות נמכרו בהופעה מיוחדת של ליל כל הקדושים באטלנטה ב-31 באוקטובר 2008. בהודעה שהשאיר קוקס בבלוג של דירהאטנר ב-28 בפברואר הוא הודיע שוויטני פטי כבר אינה חברה בלהקה.
בזמן סיבוב ההופעות, הלהקה הוציאה את Rainwater Cassette Exchange, אלבום EP של שירים שנכתבו בתקופת ההקלטות של Microcastle, ואת Vox Celest 5, סינגל של שירים מ-Weird Era Cont ומ-Microcatle שיצא בחברת התקליטים Sub Pop.
כדי לקדם את ההוצאות האלו, הם החלו להופיע בקיץ עם צמד הפאנק No Age ועם המוזיקאי האלקטרוני Dan Deacon בתור "No Deachunter Tour".
מאוחר יותר בספטמבר, במהלך הופעה בפסטיבל המוזיקה All Tommorow's Parties 2009 (שנאצר על ידי The Flaming Lips), ברדפורד קוקס הכריז שהלהקה יוצאת לפסק זמן כדי להקדיש זמן לעניינים אחרים.
במשך פסק הזמן, ברדפורד קוקס המשיך כ-Atlas Sound והוציא את אלבומו השני Logos; ג'וש פובר חזר לעבוד בחברת התקליטים Army of Bad Luck; מוזס ארצ'ולטה נרשם לבית ספר לקולינריה, ולוקט פאנדט הופיע מספר פעמים לכבוד The Floodlight Collective, אלבום הבכורה שלו בתור Lotus Plaza שיצא במרץ של אותה השנה.
בתחילת ינואר התגלה שהקבוצה תפתח עבור הלהקה Spoon בסיבוב ההופעות שלהם לקידום האלבום Transference.
לצד ההופעות עם Spoon, הקבוצה הכריזה על מספר הופעות משל עצמה, כולל עצירה בפסטיבל קואצ'לה 2010 ובפסטיבל All Tomorrow's Parties (שנאצר על ידי יוצר הסימפסונים, מאט גריינינג).
במהלך ההופעות האלו החלה הלהקה להציג חומרים חדשים, כולל השירים "Helicopter", "Primitive 3D", "Fountain Stairs" ו-"Revival", כאשר כולם היו עתידים להופיע באלבום האולפן הקרוב.
ביוני, יצאו דירהאנטר להפסקה קצרה מההופעות כדי להקליט את Halcyon Digest.
חדשות ראשונות על האלבום התפרסמו כאשר Milk Money, חברת ייעוץ למוזיקאים, פרסמה הודעה בחשבון הטוויטר שלה שהלהקה מיקססה את האלבום החדש שלה עם בן אלן (Ben Allen) (שעבד גם על Merriweather Post Pavilion ועל Fall Be Kind EP של ההרכב Animal Collective).
שבוע לאחר מכן הלהקה השיקה אתר אינטרנט חדש, שם הכריזו על שם האלבום ועל תאריך יציאתו לצד קמפיין שיווקי בסגנון גרילה.
הסינגל הראשון "Revival" היה זמין למעריצים שהתעקשו בפני הלהקה דרך כתובת אימייל רשמית שהאלבום החדש יזכה לקידום מכירות לקראת יציאתו.
באותו החודש, פרסם הבמאי ג'ון אלברכט (John Albrecht) טריילר לסרט הופעה בדף ה-Vimeo שלו שעתיד לצאת מאוחר יותר באותה שנה.
ב-22 במרץ 2013 הכריזו דירהאנטר על אלבום האולפן השישי שלהם, אשר יצא ב-7 במאי של אותה שנה.
האלבום Monomania הוקלט בניו-יורק עם המפיק הוותיק ניקולס ורנס (Nicolas Vernhes) באולפן שלו, Rare Book Room Studio, היכן ש-Microcastle הוקלט.
ב-Monomania, הוחלף הבסיסט ג'וש פובר בג'וש מקיי, ופרנקי ברויאלס מאטלנטה הצטרף כדי לנגן בגיטרה.
בהודעה לעיתונות לקראת צאתו, תואר האלבום על ידי דירהאנטר כ"גאראג' לילי" עם קונטקסט אוונגרדי.
ב-2 באפריל 2013 הלהקה הופיעה עם השיר "Monomania" בתוכנית הלילה של ג'ימי פאלון.
דירהאנטר הופיעה ואצרה את פסטיבל המוזיקה All Tomorrow's Parties שהתקיים במחנה הנופש Pontins ב-Camber Sands באנגליה ב-21–23 ביוני 2013. בהופעה הם ניגנו את האלבומים Cryptograms, Microcastle & Halcyon Digest במלואם.
ב-4 בדצמבר 2014 נפצע ברדפורד פוקס בצורה קשה ואושפז לאחר שמכונית פגעה בו באטלנטה.
ב-16 באוגוסט 2015 הוציאו דירהאנטר וידאו קליפ עבור שירם החדש "Snakeskin", והכריזו שאלבומם החדש, Fading Frontier, ייצא לאור ב-16 באוקטובר של אותה שנה בחברת התקליטים 4AD.
בשיר השתתף גם הסקסופוניסט Zumi Rosow והקליפ בוים על ידי Valentina Tapia.
ב-13 באוקטובר, דירהאנטר שיתפו את קליפ הווידאו עבור "Living My Life" שהוקדש ל-Miles Davis.
ברדפורד קוקס- קולות, גיטרה, כלי הקשה, קלידים, אלקטרוניקה (2001-היום)
מוזס ארצ'ולטה- תופים, כלי הקשה, אלקטרוניקה (2001-היום)
לוקט פאנדט- גיטרה, קולות, קלידים (2005-היום)
ג'וש מקיי- גיטרה בס, אורגן (2013-היום)
אדם ברונו- מערכת תופים משנית בהופעה אחת
Deep Space Climate Observatory (DSCOVR, מצפה האקלים בחלל העמוק, לשעבר נודע גם כ-Triana, ובאופן לא רשמי גם כ-GoreSat) הוא טלסקופ ולוויין מזג אוויר של מנהל האוקיינוסים והאטמוספירה הלאומי בארצות הברית.
הלוויין שוגר מכף קנוורל ב-11 בפברואר 2015 על גבי טיל פאלקון 9 של חברת SpaceX.
DSCOVR פותח במקור על ידי נאס"א, על פי הצעתו של סגן הנשיא אל גור ב-1998, לצורך תצפית על כדור הארץ.
הוא ממוקם בנקודת לגראנז' L1 בין השמש לכדור הארץ, במרחק של כמיליון וחצי קילומטר מכדור הארץ.
הוא מפקח על השינויים ברוח השמש, מספק אזהרה מוקדמת על סערות מגנטיות מסוג coronal mass ejection ובוחן תופעות על פני כדור הארץ, כולל שינויים בשכבת האוזון, אבק, אפר געשי, גובה עננים, כיסוי צמחייה ואקלים.
במיקום בו הוא נמצא הוא צופה באופן קבוע על השמש וצידו המואר של כדור הארץ.
הלוויין מקיף את נקודת L1 בין השמש לארץ כל שישה חודשים, ובכך נעה הזווית בין הלוויין, כדור הארץ והשמש בין 4 ל-15 מעלות.
הוא מצלם את כדור הארץ במלואו בערך כל שעתיים, ומסוגל לעבד את התמונות מהר מכל לוויין תצפית אחר.
DSCOVR התחיל לחוג מסביב ל-L1 ב-8 ביוני 2015, לאחר כ-100 ימים מאז שיגורו.
אחרי שהחללית הגיעה ליעדה והחלה את פעילותה, החלה נאס"א להציג תמונות בזמן אמת של כדור הארץ דרך האינטרנט.
לאחר ש-DSCOVR נשלח ליעדו, השלב השני של המשגר הושאר במסלול כפסולת חלל כדי לנצל את מרב הדלק בהגעה למסלול.
בינואר 2022 פורסם כי ההערכה היא שהוא יתנגש בירח בתחילת מרץ 2022 במהירות של 2.58 קילומטר לשנייה., אולם הסתבר שזה לא השלב השני של שיגור זה אלא שלב שני של שיגור צ'אנג-אה 5 T1
"Deeper and Deeper" (בעברית: "עָמֹק יוֹתֵר וְיוֹתֵר") הוא סינגל של הזמרת-יוצרת האמריקאית מדונה, מתוך אלבום האולפן החמישי שלה, Erotica.
השיר יצא לאור כסינגל השני מתוך האלבום ב-17 בנובמבר 1992, על ידי חברות התקליטים האחים וורנר, מאבריק רקורדס וסייר רקורדס.
השיר הגיע למקום השביעי במצעד הבילבורד הוט 100, והשישי במצעד הסינגלים הבריטי.
השיר נכתב על ידי מדונה עצמה, שפ פטיבון ואנתוני שימקין והופק על ידי השניים הראשונים.
מבחינה מוזיקלית, השיר הוא שיר דאנס אשר משלב בתוכו גיטרות אקוסטיות וקסטנייטות, בשונה משאר שירי האלבום.
"Deeper and Deeper" בוצע בשלושה מסיבובי ההופעות של מדונה, כולל "Rebel Heart Tour" שאירע בין 2015 ל-2016.
מבחינה לירית, השיר מדבר על תשוקה מינית אף על פי שיש כאלה שטוענים שהשיר מדבר על אדם הומוסקסואל שמתמודד עם נטיותיו המיניות.
השיר זכה לביקורות חיוביות ממבקרי המוזיקה שטענו כי מדובר באחד מהשירים החשובים ביותר שלה והחמיאו על אווירת המועדונים שבשיר ועל הרעננות שלו.
גם רולינג סטון ביקרו בחיוב את השיר, ואף כינו אותו "שיר דיסקו טהור".
הווידאו קליפ ל-"Deeper and Deeper" בוים על ידי בובי וודס ונעשה כמחווה לאמן אנדי וורהול ולבמאי האיטלקי לוקינו ויסקונטי ובו היא מגלמת דמות המבוססת על השחקנית והדוגמנית אידי סדג'וויק כמי שיוצאת למועדון לפגוש את החברים שלה ואת בן זוגה.
מדונה ביצעה את השיר בשלושת מסיבובי ההופעות שלה, ביניהם סיבוב ההופעות האחרון, "Rebel Heart Tour".
מקוםתאריםמכירותאוסטרליה (ARIA)זהב35,000הממלכה המאוחדת (BPI)136,854סיכוםבכל העולם1,000,000
"Deja Tus Besos" (בעברית: "עזוב את הנשיקות שלך") הוא סינגל שהוקלט על ידי זמרת הרגאטון הדומיניקנית נאטי נטשה.
השיר יצא לאור ב-14 ביוני 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI.
במקור, יצא השיר כבר ב-15 בפברואר באותה השנה, אך מאוחר יותר החליטה נטשה להוציא אותו כסינגל העשירי מתוך אלבום הבכורה שלה.
השיר נכתב על ידי נאטי נטשה, גבי מיוזיק, רפאל פינה, וואלי TMW ומייקי טון והופק על ידי גבי מיוזיק גם כן.
השיר הוא שיר בסגנון הפופ הלטיני, המשלב גם את סגנון הרגאטון, המאפיין שירים נוספים מתוך אלבום הבכורה שלה.
נכון לאפריל 2020, מונה ההשמעות של השיר בספוטיפיי עומד על למעלה מ-10 מיליון.
גרסת הרמיקס של "Deja Tus Besos" צברה למעלה מ-18 מיליון השמעות בספוטיפיי.
בגרסה זו מתארח צ'נצ'ו קורליאונה
טרם הוציאה את הווידאו קליפ הרשמי של השיר, העלתה נאטי נטשה לערוץ היוטיוב שלה את האודיו שלו, בו ניתן לראות את עטיפת האלבום.
כמו כן, במהלך צאתו כסינגל, פרסמה נטשה ברשתות החברתיות קטעים מתוך הקליפ שלו, שיצא לבסוף ב-3 ביולי 2019. הקליפ יצא עבור הרמיקס בלבד ולא עבור השיר המקורי.
נכון לפברואר 2025, מונה הצפיות של הקליפ עומד על למעלה מ-89 מיליון צפיות.
אזורתאריך יציאהפורמטגרסהחברת תקליטיםמקורכלל העולם15 בפברואר 2019הזרמת מוזיקה • הורדה דיגיטליתרגילהסוני לטין • פינה19 ביוני 20193 ביולי 2019רמיקס עם צ'נצ'ו קורליאונה
Defund the police היא סיסמה התומכת במשיכת כספים ממחלקות המשטרה והפנייתם מחדש לפתרונות שאינם משטרתיים כגון שירותים חברתיים ומשאבים קהילתיים אחרים.
פעילים המשתמשים בביטוי עשויים לעשות זאת בכוונות שונות, "כאשר חלקם מבקשים צמצומים צנועים ואחרים מצדדים בהיערכות מלאה לביטול שירותי המשטרה המודרנית." אנשי התנועה לביטול המשטרה קוראים להחליף כוחות משטרה קיימים במערכות אחרות לבטיחות הציבור כגון דיור, תעסוקה, בריאות הקהילה, חינוך ותוכניות אחרות.
הססמה הפכה לפופולרית מאוד בשנת 2020 במהלך מחאות ג'ורג' פלויד.
פעילי "חיי שחורים חשובים" (באנגלית Black Lives Matter) ופעילים אחרים השתמשו בביטוי כדי לקרוא להפחתה בתקציבי המשטרה ולהאציל אחריות מסוימת של המשטרה לארגונים אחרים.
הערים בארצות הברית מוציאות כ-115 מיליארד דולר על שיטור.
עבור ערים רבות זו ההוצאה הגדולה ביותר שלהן; לדוגמה, בלוס אנג'לס היא מהווה 51% מתקציב העיר.
תקציבי המשטרה של רוב הערים מביאים לקיצוץ בתקציבים אחרים, במיוחד במהלך מגפת הקורונה, כאשר תקציבים אחרים צומצמו אך הותירו את תקציבי השיטור ברובם ללא מגע.
רבים טוענים שהשיטור בארצות הברית הוא גזעני ולא מידתי (40% מאוכלוסיית הכלא הם שחורים למרות היותם רק 11% מהאוכלוסייה) וכי לעיתים קרובות מאוד המשטרה לא מצליחה או אינה מסוגלת לפתור רציחות (שליש מהמקרים מעולם לא נפתרו) וכן מקרי אונס ואלימות במשפחה.
התופעה אינה חדשה, ומוכרת בעגה המקצועית כשיטור יתר של אוכלוסיות מסוימות בחברה על פני אחרות.
הטענה היא שהשיטור מופעל כדי להעניש אנשים החיים בעוני, מה שיוצר תנאים שבהם סבירות גבוהה יותר לפשע.
לדוגמה, ב-2014 וב-2015, קציני משטרת ניו יורק אכיפה מכוונת לעבירות בדרגה נמוכה כדי למחות נגד ראש העירייה, דבר שהביא לירידה ולא עלייה בפשע.
ביטול המשטרה והשקעה בשירותים ציבוריים אחרים מכירים בהסתמכות יתר על המשטרה על מגוון תפקידים לא מציאותי בארצות הברית.
קובעי מדיניות מקומיים בפילדלפיה, בולטימור, וושינגטון הבירה, סן פרנסיסקו וערים אחרות תמכו בצמצום כלשהו או התנגדו לעליות בתקציב המשטרתי.
חבר מועצה בניו יורק קרא למשוך סכום של מיליארד דולר מתקציב המשטרה בעיר ניו יורק.
פעילים ומחוקקים ביקשו מראש העיר ביל דה בלאזיו באפריל 2020 להשתמש בקיצוצים בתקציב המשטרה כדי לפצות על החסרונות שנגרמו כתוצאה ממגפת הקורונה.
ביוני, במהלך מחאות פלויד, ביקשה קבוצה של 48 מועמדים לכהונה בעירייה למועצת העיר להפחית את תקציב המשטרה במיליארד דולר במשך ארבע שנים.
פרויקט השיטור והצדק החברתי של מכללת ברוקלין קרא להפחתה זהה.
מבקר העירייה, סקוט סטרינגר, אמר שהעיר יכולה לחסוך 1.1 מיליארד דולר במשך ארבע שנים על ידי קיצוץ מספר המשרתים במשטרה וצמצום שעות נוספות ולהסיט את הכספים ל"עובדים סוציאליים, מדריכים בתוכנית למניעת אלימות בקהילה ואנשי מקצוע מיומנים אחרים."
ראש עיריית לוס אנג'לס, אריק גרסטי, אמר שהוא יקצץ עד 150 מיליון דולר מתקציב משטרת לוס אנג'לס.
גרסטי הודיע שהכספים יופנו ליוזמות קהילתיות.
במילווקי, קבוצה אקטיביסטית בשם "שולחן עגול אפרו-אמריקני", שהוקמה על ידי 65 ארגונים, ביקשה מהעיר להסיט 75 מיליון דולר מתקציב המשטרה לבריאות הציבור ולדיור.
במיניאפוליס ביקשו קבוצות אקטיביסטים דרשה לקצץ 45 מיליוו דולר מתקציב המשטרה.
חברי מועצת העיר מיניאפוליס חתמו על התחייבות לפיזור המשטרה וליצור מערכות בטיחות ציבורית חדשות.
בנאשוויל ב-2 ביוני 2020, דיון בתקציב העיר נערך במשך עשר שעות כדי להכיל את מספר התושבים הגדול שהמתינו לתורם כדי לבקש מהעיר "לפרק" את המשטרה.
איגודי משטרות בארצות הברית התנגדו באופן היסטורי אפילו לרפורמות קלות ואמצעי אחריות, כולל התנגדות לביטול החסינות לשוטרים.
איגודי המשטרה טענו שקיצוץ בתקציב בכל קנה מידה יגרום לאנשים פחות בטוחים, אף על פי שבארצות הברית יש את אחד השיעורים הגבוהים ביותר של הרוגים על ידי המשטרה בעולם.
הליגה להגנת משטרת לוס אנג'לס טענה שפירוק המשטרה יהיה "הדרך המהירה ביותר להפוך את השכונות שלנו למסוכנות יותר." ו-'לפרק' את משטרת לוס אנג'לס זה הדבר הכי לא אחראי שכל אחד יכול להציע."
הסנאטור האמריקני קורי בוקר אמר שהוא מבין את הרגש שמאחורי הסיסמה, אך לא ישתמש בה.
חברת בית הנבחרים קארן בס אמרה, "אני חושבת שבערים, במדינות, עלינו לבחון כיצד אנו מבזבזים את המשאבים ולהשקיע יותר בקהילות שלנו.
אולי זו הזדמנות לבחון מחדש את שלום הציבור."
נשיא ארצות הברית דונלד טראמפ ב-4 ביוני 2020, צייץ בטוויטר "הנושא החדש של הדמוקרטים השמאליים הקיצוניים הוא 'לפרק את המשטרה'.
זכרו שכשאתם לא רוצים פשע, במיוחד נגדכם ונגד משפחתכם.
זה המקום בו ג'ו המנומנם נגרר על ידי הסוציאליסטים.
אני ההפך הגמור, יותר כסף לאכיפת החוק!
Deep Dow (בעברית: עמוק בפנים) הוא סינגל שהוקלט על ידי הזמרת-יוצרת האמריקאית זהביה וורד .
השיר יצא לאור ב-30 באוגוסט 2018, על ידי חברות התקליטים קולומביה רקורדס וסוני מיוזיק, כסינגל השני מתוך המיני-אלבום "17".
השיר נכתב על ידי זהביה וורד, גיא הרשקו, דייוויד האריס, אדווין אליהו דיאז, מקס מור, ג'נה אנדרוז, אלינגטון ג'ורדן, בילי פוסטר והופק על ידי סוואג ר'קליוס.
הווידאו קליפ הנלווה ופורסם בערוץ היוטיוב של וורד ב-30 באוגוסט 2018, בסמוך לצאת הסינגל עצמו.
מדינהתאריך יציאהפורמטחברת תקליטיםמקורעולם30 באוגוסט 2018הזרמת מוזיקה • הורדה דיגיטליתקולומביה רקורדס • סוני מיוזיק
"Deep in Love" (בעברית: "עמוק באהבה") הוא שיר של המפיק הרומני טום בוקסר והזמרת מורנה, ובו ישנם קולות של המוזיקאי האנגלי ג'יי וורנר.
הוא יצא לאור כסינגל באיטליה ב-31 באוקטובר 2011 בהוצאת סטפ אנד גו רקורדס, בעוד שמאוחר יותר, היה זמין להורדה דיגיטלית במדינות שונות ב-14 בפברואר 2012, בהוצאת רוטון מיוזיק.
הרצועה נכתבה על ידי וורנר ובוקסר, והופקה אך ורק על ידי בוקסר; הוא הלחין את השיר במרוקו ב-2011 ובהמשך הקליט גרסת דמו בעת שהופיע שם.
בסופו של דבר, הוא עבד על הרצועה במשך ארבעה חודשים.
"Deep in Love" תואר כשיר אהבה; המילים שלו כוללות התייחסות לפרדיגמה הפופולרית לפיה גברים ממאדים ונשים מנוגה.
הווידאו קליפ של "Deep in Love" צולם באולפן בבוקרשט ובאיים הקנריים; הוא הועלה לערוץ היוטיוב של רוטון ב-15 באוגוסט 2011. להמשך קידום השיר, הוא בוצע באירוע ZU Loves You שאורגן בחסות רדיו ZU.
הוא הגיע ל-40 העליונים במצעדי השירים במדינות שונות כדוגמת הונגריה, רומניה, פולין ואיטליה.
בהמשך לכך, קיבל את תואר הפלטינה על ידי איגוד תעשיית ההקלטות האיטלקי (FIMI), על מכירות של למעלה מ-30,000 עותקים במדינה.
"Deep in Love" נכתב על ידי טום בוקסר וג'יי וורנר — האחרון שבהם סיפק שירה אורחת — בעוד ההפקה נעשתה על ידי בוקסר בלבד.
בוקסר הלחין את השיר ב-2011 במרוקו; בזמן שהיא ומורנה נסעו להופעה שם במכונית, הוא יצר את מנגינה והקליט הדמו בטלפון הנייד שלו.
העבודה על השיר הסתיימה תוך ארבעה חודשים, והשירה נערכה באולפן בלונדון.
מילותיו של שיר כוללות את השורות "I'm from Venus, you're from Mars/When we're together, we create stars", עליהן דיברה מורנה במהלך ריאיון ואמרה שהן מתארות שני אנשים שחולקים חיבור מיוחד, "שיוצר כוכבים [...] גבוה בשמיים".
בוקסר הצהיר כי הוא "[אוהב] להוסיף מסר כלשהו" בשירים שלו, וכי המילים של "Deep in Love" נוצרו בהשראת הפרדיגמה הפופולרית לפיה גברים ממאדים ונשים מנוגה.
בריאיון שפורסם ביוטיוב באותה העת בה יצא השיר, דובר על כך גם כן.
"Deep in Love" הופץ כסינגל באיטליה ב-31 באוקטובר 2011 בהוצאת סטפ אנד גו, והיה זמין להורדה דיגיטלית במדינות שונות ב-14 בפברואר 2012 בהוצאת רוטון.
כמו כן, יצאו שני מיני-אלבומי רמיקס, שנועדו לעזור בקידום המסחרי שלו ברחבי העולם.
"Deep in Love" נכלל בשלושה אלבומי אוסף שהופצו על ידי קונטור רקורדס.
הווידאו קליפ הרשמי של "Deep in Love" פורסם בערוץ היוטיוב של רוטון ב-15 באוגוסט 2011. קדם לו טיזר שפורסם ב-9 באוגוסט 2011. הוא צולם באולפן בבוקרשט, רומניה, כמו גם באיים הקנריים; כל התלבושות בהן נעשה שימוש בקליפ, נוצרו ועוצבו על ידי מורנה.
הקליפ מתחיל בפוזה של מורנה על רקע נוף מדברי, לובשת חליפת חתול לבנה עם רעלה אדומה המחוברת לגבה ומגפיים לבנים.
שאר הקליפ כולל סצנות אחרות, כולל הריקוד שלה עם שלוש רקדניות רקע, קטעים של וורנר ובוקסר וצילומי תקריב של מורנה מול מצלמה לצד רקע פרחוני.
לקידום נוסף, "Deep in Love" בוצע באירוע Zu Loves You שאורגן בחסות רדיו ZU ב-16 בפברואר 2012.
מבחינה מסחרית, "Deep in Love" זכה להצלחה מתונה במצעדי השירים.
בדצמבר 2011 הוא הגיע למקום ה-18 במצעד 100 הסינגלים הרומניים, תוך שהגיע למקום התשיעי במצעד הרדיו של מדיה פורסט רומניה בתחילת 2012. במדיה פורסט ערכו מצעד סוף שנה שפורסם ב-2012, בו דורג השיר במקום ה-29. "Deep in Love" הגיע למקום ה-39 במצעד הסינגלים האיטלקי, ושהה 40 שבועות בתוכו בסך הכול.
השיר הגיע למקום השמיני במצעד שירי הדאנס של הונגריה, ה-18 במצעד דומה בפולין, וה-109 במצעד הסינגלים הרוסי.
מקוםתאריםמכירות איטליה (FIMI) פלטינה 30,000
אזורתאריך יציאהפורמטחברת תקליטיםמקוראיטליה31 באוקטובר 2011תקליטורסטפ אנד גועולם14 בפברואר 2012הזרמת מוזיקה • הורדה דיגיטליתרוטון
Defense Satellite Communications System (DSCS) (בעברית: מערכת לווייני הגנה לתקשורת) הייתה תוכנית שכללה סדרת לווייני תקשורת לאבטחת תקשורת צבאית.
המערכת פעלה במסגרת חיל החלל של ארצות הברית.
היא עברה לשלב מבצעי בשנת 1968 ופעלה עד לשנת 2007 כאשר הוחלפה בהדרגה על ידי מערכת Wideband Global SATCOM
בשנת 1960 DARPA התחילה בפיתוח תקשורת צבאית מבוססת לוויינים.
תוכנית Advent הייתה מבוססת על טכנולוגיה שטרם פותחה ולכן התוכנית נסגרה בשנת 1962.יחד עם זאת סוכם על המשך פיתוח וחברת Ford Aerospace זכתה במכרז.
פותח לוויין שהיה מסוגל להעביר קצב נתונים 1 Mbps.
משקל הלוויין היה 45 ק"ג.
הוא היה מתוכנן לפעול במשך 3 שנים.
הלוויינים הראשונים שוגרו בשנת 1966, המערכת הוכרזה כמבצעית וכללה 34 לוויינים.
כל הלוויינים שוגרו מנמל החלל קייפ קנוורל.
הלוויינים סיפקו שירותי תקשורת ליחידות לוחמות במלחמת וייטנאם.
בסוף שנות ה-60 של המאה ה-20 סוכם על פיתוח דור המשך - DSCS II.
הלוויינים היו אמורים לספק העברת מידע וקול.
על הלוויין הותקן פאנל סולארי שסיפק 535 ואט ובנוסף הותקנו סוללות מצברים.
ערוץ תקשורת כלל X band.
הם היו מתוכננים לעבודה במשך 5 שנים.
הלוויין הראשון שוגר בשנת 1971. הלוויין האחרון סיים את השירות בשנת 2008. כל הלוויינים שוגרו מנמל החלל קייפ קנוורל ובסך הכול שוגרו 16 לוויינים.
הלוויינים היו יכולים לספק שירותי קול ב-1300 ערוצים או מידע בקצב נתונים 100 Mbps.
בשנת 1975 הועברה הזמנה לפיתוח DSCS III.
הפיתוח בוצע על ידי ג'נרל אלקטריק ויוז איירקראפט.
בהמשך בניית הלוויינים עבדה ללוקהיד קורפוריישן.
על הלוויינים הותקנו מספר משגרים ופאנל סולארי בהספק 1700 וואט.
משקל הלוויין היה 1235 ק"ג והוא היה מתוכנן לעבודה במשך 10 שנים.
הלווין הראשון שוגר בשנת 1982 ושיגורים נמשכו עד לשנת 2003. הלוויינים שוגרו מנמל החלל קייפ קנוורל, הסדרה כללה 14 לוויינים.
בין היתר הם היו מנוצלים לתקשורת עם תחנות מחקר אמריקאיות באנטארקטיקה בקצב נתונים 30 Mbps
Deep Space 1 (בעברית: חלל עמוק 1) הייתה משימה ששוגרה על ידי נאס"א לבדיקת טכנולוגיות מתקדמות כחלק של תוכנית המילניום החדש.
המטרה הייתה לעבור ליד אסטרואיד וכוכב שביט ולהעביר צילומים ונתוני מדידות.
על הגשושית הותקנו מספר חידושים טכנולוגיים שדרשו בדיקה:
Autonav - מערכת ניווט חדשה להקטנת התערבות מרכז בקרה בשינויי מסלול
Remote agent - מערכת תוכנה שמסוגלת לבדוק ולתקן את עצמה
SDST - מערכת תקשורת ארוכת טווח מתקדמת
MICAS - מערכת שכללה מצלמה דיגיטלית וספקטרומטר
PEPE - מערכת לחקר פעילות השמש
SCARLET - פאנל סולארי מתקדם
המשימה הייתה אמורה לצאת לדרך ביולי 1998. ממספר סיבות השיגור נדחה
בגלל דחיה בשיגור, מטרות המשימה השתנו והיא הייתה אמורה לעבור ליד אסטרואיד 9969 Braille עם אפשרות להארכת טיסה לכיוון וכוכב שביט 107P/Wilson–Harrington.
המשימה שוגרה ב-24 באוקטובר 1998 מנמל החלל קייפ קנוורל בעזרת משגר דלתא 2.
מנוע יונים כשל לאחר 4.5 דקות עבודה.
בהמשך הוא חידש את העבודה ופעל ללא תקלות.
עוקב כוכבים של הגשושית הפסיק את הפעולה.
צוות בקרה הצליח להפעיל את מערכת MICAS במקומו והיה ניתן להמשיך בטיסה לכיוון היעד.
מערכת Autonav פעלה באופן סביר אך מפעם לפעם היה צורך בהתערבות מרכז בקרה.
מסלול ליד אסטרואיד 9969 Braille היה מתוכנן לעבור כ-240 מ' ממנו.
עקב בעיות טכניות בשנת 1999 הגשושית עברה כ-26 ק"מ ממנו ומערכת Autonav לא הצליחה לכוון את המצלמה באופן אופטימלי.
איכות התמונות שהתקבלו הייתה נמוכה.
לאחר סיום מטלה זו הוחלט להמשיך את הטיסה לכיוון כוכב שביט.
בשנת 2001 הגשושית עברה ליד 107P/Wilson–Harrington והועברו צילומים באיכות גבוהה.
במקביל לפעולות אלו הועברו צילומי מאדים באיכות גבוהה.
ב-18 בדצמבר 2001 ממרכז הבקרה הועברה פקודה להפסקת פעילות המנוע ומשימה הסתיימה.
עלות כוללת של המשימה הייתה כ-150 מיליון $.
Deeper Well הוא אלבום האולפן השישי של הזמרת-יוצרת האמריקאית קייסי מאסגרייבס.
האלבום יצא לאור ב-15 במרץ 2024, על ידי חברות התקליטים אינטרסקופ רקורדס ויוניברסל מיוזיק גרופ נאשוויל.
Deeper Well הופק ונכתב במשותף על ידי מאסגרייבס, עם דניאל טשיאן ואיאן פיצ'וק, למעט הרצועה "The Architect", אשר נוצרה עם שיין מקנאלי וג'וש אוסבורן.
מאסגרייבס הקליטה את האלבום באולפני Electric Lady בניו יורק, שלדעתה "יש לו את המוג'ו הטוב ביותר" בזמן שהיא "חיפשה אנרגיה סביבתית שונה".
האלבום משקף את השינויים וסדרי העדיפויות שהתרחשו בחייה לאחר גיל 27, שדורבן על ידי "הקוסמוס כשובו של שבתאי".
מאסגרייבס חשפה לראשונה את הפרויקט ב-4 בפברואר, במהלך פרסומת שנתית בטקס פרסי גראמי ה-66 בשם "שבתאי שלי חזר".
הסינגל המוביל בעל אותו השם יצא לאור לצד הכרזת האלבום ב-8 בפברואר 2024. ההשראה לשיר הגיעה דרך שינוי ברגשות וברגשות שאולי מרתיע בהתחלה אבל מצייד אדם ב"תובנה חדשה ואהבה עמוקה יותר במקום אחר".
פרסתאריךקטגוריהתוצאהמקורפרס איגוד מוזיקת הקאנטרי20 בנובמבר 2024אלבום השנהפרס גראמי26 בינואר 2025אלבום הקאנטרי הטוב ביותרהאלבום המעובד הטוב ביותר, לא קלאסי
"Too Good to Be True" משלב את "Breathe (2 AM)" מאת אנה נאליק, אשר זוכה לפיכך ככותבת שירים ברצועה.
+ תאריכי יציאות לאור ופורמטים עבור Deeper Wellאזורתאריך יציאהפורמטחברת תקליטיםמקורכלל העולם15 במרץ 2024הורדה דיגיטלית • הזרמת מוזיקה • תקליטור • תקליטאינטרסקופ רקורדס • יוניברסל מיוזיק גרופ נאשוויל
Deep Cuts, Volume 3 (1984–1995) הוא אלבום האוסף השנים עשר של להקת הרוק הבריטית קווין, אשר יצא לאור ב-5 בספטמבר 2011 (יום הולדתו ה-65 של סולן הלהקה המנוח פרדי מרקיורי), ומהווה לחלק השלישי והאחרון בטרילוגיית Deep Cuts, אשר הושקה לכבוד 40 שנים להקמת הלהקה.
האלבום מכיל שירים מתוך אלבומי האולפן The Works, A Kind of Magic, The Miracle, Innuendo ו-Made in Heaven שלא זכו להצלחה רבה, ואלה נבחרו על ידי חברי קווין בריאן מיי ורוג'ר טיילור ומתופף להקת הרוק האלטרנטיבי פו פייטרס המנוח טיילור הוקינס.
האלבום מכיל גרסה מורחבת של השיר "Khashoggi's Ship" ומחרוזת שכוללת את השירים "It's a Beautiful Day (Reprise)" עם הקדמה של כ-15 שניות ו-"Yeah", השיר הקצר ביותר של הלהקה.
"Defying Gravity" הוא שיר מתוך המחזמר "מרשעת", שחיבר והלחין סטיבן שוורץ.
השיר בוצע לראשונה ב-10 בנובמבר 2003 על ידי אידינה מנזל וקריסטין צ'נוות', שגילמו בהתאמה את דמויותיהן של אלפבה וגלינדה בהפקה המקורית בתיאטראות ברודוויי.
הוא יצא לאור כחלק מהקלטת האלבום הרשמית של המחזמר ב-16 בדצמבר 2003.
השיר מושר בעיקר כסולו של הדמות הראשית, אלפבה, אך כולל גם קטעי דואט עם גלינדה בפתיחתו ובאמצעו, וכן קטע מקהלה בסיומו, בו משתתפים אזרחי עוץ.
מבחינה דרמטית, השיר מהווה את שיאו הרגשי של המערכה הראשונה במחזמר, כאשר אלפבה מגלה את האמת על הקוסם מעוץ ומחליטה להתנגד לו – החלטה המסמנת את תחילתה של הדרך להפיכתה ל"".
השיר זכה לפופולריות רבה ולגרסאות כיסוי רבות, בין היתר על ידי צוות שחקני הסדרה "Glee" ובעיבודים מוזיקליים אחרים.
בגרסתו הקולנועית של המחזמר משנת 2024, בבימויו של ג'ון מ.
צ'ו, מבצעות את השיר השחקניות סינתיה אריבו ואריאנה גרנדה, המגלמות את אלפבה וגלינדה בהתאמה.
השיר חותם את המערכה הראשונה במחזמר "מרשעת", ומהווה את נקודת המפנה העלילתית המרכזית.
במהלכו אלפבה מגלה ש אינו הדמות האצילית שחשבה, אלא מניפולטור שמבקש לדכא את זכויותיהם של בעלי-החיים המדברים.
על אף ניסיונותיה של גלינדה לשכנע את אלפבה להישאר חלק מהממסד, אלפבה מחליטה "להתעלות על הגבולות" שהחברה מנסה להכתיב לה, ומבטיחה להיאבק בממסד ובקוסם – גם במחיר הפיכתה למנודה ול"מרשעת".
במהלך השיר, אלפבה מכשפת מטאטא מעופף וממריאה אל-על, בעוד שומרי הקוסם וההמון הזועם מנסים לשווא "להפיל אותה".
הקטע מסתיים באקורד דרמטי וסינמטי במיוחד, ונחשב לשיא הדרמטי והוויזואלי של המחזמר כולו.
הבימוי המקורי של השיר הפך לאחד הרגעים האייקונים בתיאטרון המודרני.
השחקנית המגלמת את אלפבה מועלת לאוויר באמצעות מערכת הידראולית מתוחכמת, תוך שימוש בפלטפורמה קטנה ומוסתרת על ידי שמלה ארוכה המתחברת לתלבושת.
וילונות שחורים, המדמים את הגלימה המתנפנפת של אלפבה, בשילוב עם תאורה מדויקת, עשן ואפקטים של רוח – יוצרים את האשליה שהיא מרחפת באוויר.
הבמאי ג'ו מנטלו תיאר את השיר כ"תצוגת תכלית שנועדה להבטיח שהקהל יישאר למערכה השנייה".
ליבת השיר היא הכרה של אלפבה בכוחה דווקא מתוך מעמדה כאאוטסיידרית – מוטיב אוניברסלי המעורר הזדהות בקרב הקהל, אשר לרוב נוטה לצד הדמות המודרת או החריגה.
השיר נפתח בדיאלוג מדובר בין אלפבה לגלינדה, אשר מתגלגל בהדרגה לשירה, כששתיהן מתקוטטות בפרגמנטים חדים וקצרים, המדמים עימות אותנטי.
חתימת הסולם משתנה תדיר בשלב זה של השיר, דבר המעצים את תחושת חוסר הוודאות.
אף שהשיר כתוב במשקל מוזיקלי של אלה ברווה, הדמויות אינן מקפידות על קווי תיבה סימטריים, אלא מזנקות פנימה בסגנון סינקופטי.
באחד מקטעי השיא – "" – נעשה שימוש בקפיצה של אינטרוול 11 במילה "rules", הממחישה את פריצת הגבולות של אלפבה.
המלודיה מתבססת על מוטיבים לייט-מוטיביים שהופיעו מוקדם יותר במחזמר, ולקראת סוף השיר עולה קולה של אלפבה אוקטבה שלמה, בד בבד עם עלייתה הפיזית מעל הבמה – בפעם הראשונה בה הקהל רואה את דמותה כ"".
השיא הדרמטי כולל קריאה קולנית ומתפרצת של "bring me down", ולאחריה ריף ווקאלי עוצמתי, שלדברי ג'קסון מקהנרי ממגזין "Vulture" עלול להזיק למיתרי הקול של המבצעת.
בשל הקושי הטכני הגבוה, רק מעטים מסוגלים לבצע את השיר בהצלחה – והעובדה הזו מחזקת את הזיהוי עם דמות האאוטסיידרית גם בהקשר הביצועי.
השיר "Defying Gravity" זכה לשבחים נרחבים ונחשב לשיא הרגשי והמוזיקלי של המחזמר.
אתר "Vulture" דירג אותו כ"יהלום שבכתר" של פסקול ההצגה, אך הוסיף כי בשל אופיו הדרמטי והמלודרמה הרבה שבו, הוא גם פגיע לפרודיות או ביצועים מוגזמים שהופכים אותו ל"מטרה קלה לחיקויים רדודים ומגוחכים".
במאמר נוסף תואר השיר כ"מרכז הכובד הקולני הגדול של המופע", עם "מורשת דו-משמעית" – בהיותו גם מהשירים היותר מגוחכים, גם מהמעוררי השראה, וגם מהשירים בעלי ההשפעה הרבה ביותר בתולדות ברודוויי מהעשורים האחרונים.
הפקת המקור של המחזמר כללה אלמנט בימתי מרשים במיוחד: פלטפורמה הידראולית שהרימה את אלפבה באוויר לקראת סיום השיר.
אם המחשב זיהה שהרתמות אינן מאובטחות, הפלטפורמה לא פעלה.
במקרים כאלה, צוות ההפקה עבר לתרחיש גיבוי הקרוי "no-fly", שבו אלפבה רצה לקדמת הבמה, בעוד שאר השחקנים שכבו על הבמה והביטו כלפי מעלה – לדמות את עלייתה באוויר של אלפבה שנעשתה כביכול מחוץ לשדה הראייה של הקהל.
השיר אף זכה לשימוש יוצא דופן מחוץ לעולם התיאטרון: באפריל 2010 שימש כשיר ההשכמה לאסטרונאוטית דורותי מטקאלף-לינדנברגר במהלך משימת מעבורת החלל STS-131, כהוקרה לפעילות המתוכננת של אותה היום מחוץ למעבורת.
מקום תארים מכירות בריטניה (BPI) פלטינה 600,000
השחקנית-זמרת אידינה מנזל, שגילמה את אלפבה בהפקת המקור של המחזמר "מרשעת", חזרה לתפקיד גם בהפקה הלונדונית בשנת 2006. במסגרת זו הקליטה גרסה מחודשת לשיר "Defying Gravity" בעיבוד פופ מסחרי.
הגרסה יצאה לאור כסינגל ב-1 במרץ 2007, וכלולה בגרסאות הבריטיות והדיגיטליות (iTunes) של אלבומה I Stand משנת 2008. רמיקס זה שימש כהמנון הרשמי של מצעד הגאווה בלוס אנג'לס באותה שנה, והופיע גם באלבום הרשמי של האירוע.
במאי 2008 נכנסה הגרסה למצעד הסינגלים הבריטי והגיעה למקום ה-60, בעקבות ביצוע של השיר בתוכנית הטלוויזיה של ה-BBC, "I'd Do Anything".
בשנת 2012 יצא השיר כסינגל בשנית מתוך אלבום ההופעה החיה של מנזל Live: Barefoot at the Symphony.
השיר "Defying Gravity" בוצע פעמיים על ידי צוות השחקנים של סדרת הטלוויזיה האמריקאית "Glee", ששודרה ברשת "פוקס "בין השנים 2009–2015. הביצוע הראשון הופיע בפרק התשיעי של העונה הראשונה, "Wheels" (2009), כאשר רייצ'ל (ליאה מישל) וקורט (כריס קולפר) מבצעים אותו בנפרד במסגרת תחרות על סולו מרכזי.
עלילת הפרק "Wheels" הושפעה מחווייתו האישית של קולפר, אשר ביקש לשיר את השיר בתחרויות כישרונות בתיכון אך נדחה בשל כך שזהו שיר המזוהה עם זמרות.